מה נקודת החיבור
בין טכנולוגיה, אומנות ומדע?
סקרנות ופליאה,
מפני שהן מניעות אותנו לחקור,
מפני שאנחנו מוקפים בדברים שאנחנו לא יכולים לראות.
ואני אוהב להשתמש בסרטים
כדי לקחת אותנו למסע
בשערים של זמן ומרחב,
כדי להפוך את הבלתי נראה לנראה,
מפני שמה שזה עושה,
זה מרחיב את האופקים שלנו,
זה משנה את התפישה שלנו,
זה פותח את מוחינו
וזה נוגע בליבנו.
אז הנה כמה סצנות
מסרט האיימקס התחת מימדי שלי,
"מסתרי העולם הבלתי נראה."
(מוזיקה)
יש תנועה שהיא איטית מידי
כדי שהעיניים יגלו,
וצילום מרווחי זמן גורם לנו לגלות
ולהרחיב את הפרספקטיבה שלנו על החיים.
אנחנו יכולים לראות איך אורגניזמים בוקעים וגדלים,
איך מטפס שורד על ידי זחילה למעלה מקרקעית היער
כדי להביט בשמש.
ובקנה המידה הגדול,
צילום בקטעי זמן מאפשר לנו לראות את הפלנטה שלנו בתנועה.
אנחנו יכולים לראות לא רק את ההיקף הגדול של הטבע,
אלא את התנועה חסרת המנוח של האנושות.
כל נקודה מרוחה מייצגת מטוס נוסעים,
ועל ידי הפיכת מידע תנועת המטוסים
לתמונות קטעי זמן,
אנחנו יכולים לראות משהו שמעלינו כל הזמן
אבל בלתי נראה:
את הרשת הענפה של תנועה אווירית מעל ארצות הברית.
אנחנו יכולים לעשות אותו הדבר עם ספינות בים.
אנחנו יכולים להפוך מידע למבט קטעי זמן
של הכלכלה הגלובלית בתנועה.
ועשורים של מידע
נותנים לנו את המבט של כל הפלנטה שלנו
כאורגניזם יחיד
שמתקיים על זרמים שמסתובבים באוקיינוסים
ועננים שמסתחררים באטמוספירה,
פועמים באור ברקים.
מוכתרים על ידי הזוהר הצפוני.
זו אולי תמונת קטעי הזמן האולטימטיבית:
האנטומיה של כדור הארץ מובאת לחיים.
בקיצון השני,
יש דברים שנעים מהר מדי לעיניים שלנו,
אבל יש לנו את הטכנולוגיה שיכולה להביט בעולם הזה
גם כן.
עם מצלמות במהירות גבוהה,
אנחנו יכולים לעשות את ההפך מקטעי זמן.
אנחנו יכולים לצלם תמונות שהן מהירות
באלפי מונים מהראיה שלנו.
ואנחונ יכולים לראות איך המכשירים הגאוניים של הטבע עובדים,
ואולי אפילו נוכל לחקות אותם.
כששפירית מרפרפת,
אתם אולי לא מבינים,
אבל היא הטייסת הכי מדהימה בטבע.
היא יכולה לרחף, לעוף אחורנית,
אפילו במהופך.
ועל ידי עקיבה אחרי סמנים על כנפי החרק,
אנחנו יכולים לדמות את זרימת האויר שהם יוצרים.
אף אחד לא ידע את הסוד הזה,
אבל מהירות גבוהה מראה שהשפירית
יכולה להניע את כל ארבע הכנפים בכיוונים שונים
באותו הזמן.
ומה שאנחנו לומדים יכול להוביל אותנו
לסוגים חדשים של רובוטים מעופפים
שיכולים להרחיב את הראיה שלנו
על מקומות חשובים ומרוחקים.
אנחנו ענקים, ואנחנו לא מודעים
לדברים שקטנים מדי כדי שנראה אותם.
מיקרוסקופ האלקטרונים יורה אלקטרונים
שיוצרים תמונות
שיכולות להגדיל דברים בהגדלות
של עד פי מליונים.
זו ביצה של פרפר.
ויש יצורים בלתי נראים שחיים על כל הגוף שלכם,
כולל קרדיות שמבלות את כל החיים שלהן
על הריסים שלכם,
זוחלות על העור שלכם בלילה.
אתם יכולים לנחש מה זה?
עור כריש.
פה של זחל.
עין של זבוב פירות.
קליפה של ביצה.
פרעוש.
לשון של שבלול.
אנחנו חושבים שאנחנו מכירים את רוב ממלכת החי,
אבל יש מליוני יצורים זעירים
מחכים להתגלות.
גם לעכביש יש סודות גדולים,
מפני שחוט המשי של העכביש הוא גרם לגרם
חזק יותר מפלדה
אבל גמיש לגמרי.
המסע הזה יקח אותנו את כל הדרך
לעולם הננו.
המשי דק פי מאה
משערה אנושית.
עליו יש בקטריה,
וליד הבקטריה, פי 10 קטן יותר,
וירוס.
בתוכו, פי 10 קטן יותר,
שלושה גדילים של DNA,
וכשמתקרבים למגבלות של המיקרוסקופים החזקים ביותר שלנו,
אטומי פחמן בודדים.
עם הקצה של מיקרוסקופ חזק,
אנחנו למעשה יכולים להזיז אטומים
ולהתחיל ליצור מכשירי ננו מדהימים.
כמה יוכלו יום אחד לסייר בגופינו
לכל מיני מחלות
ולנקות עורקים סתומים בדרך.
מכונות כימיות זעירות של העתיד
אולי יוכלו יום אחד, לתקן DNA.
אנחנו על הסף של התקדמויות מדהימות,
שנולדו מהדחף שלנו
לגלות את מסתרי החיים.
אז תחת גשם אין סופי של אבק קוסמי,
האויר מלא אבקנים,
מיקרו יהלומים ואבני חן מפלנטות אחרות,
ופיצוצי סופרנובה.
אנשים ממשיכים עם חייהם
מוקפים בבלתי נראה,
בידיעה שיש כל כך הרבה סביבנו
שאנחנו יכולים לראות
משנה לתמיד את ההבנה שלנו את היקום,
ועל ידי הסתכלות על העולם הבלתי נראה, אנחנו מבינים
שאנחנו קיימים ביקום החי,
ונקודת המבט החדשה הזו יוצר פליאה
ונותנת השראה להפוך לחוקרים
בחצרות האחוריות שלנו.
מי יודע מה מחכה להראות
ואילו פלאים חדשים ישנו את חיינו.
פשוט נצטרך לחכות ולראות.
(מחיאות כפיים)
תודה לכם. (מחיאות כפיים)